paragraph_text: Kpelle (poznati i kao Guerze) je zapadnoafrički narod iz skupine Mande, naseljen u Liberiji (487.400; 1991. Vanderaa) i Gvineji (308.000; 1991. Vanderaa), i manje pleme Kono 90.000; 2001.) također u Gvineji. Sve ove tri skupine govore posebnim jezicima koji čine podskupinu kpelle. Liberiski Kpelle su gvinejske Kpelle, jer se tamo govori francuski, prozvali francuskim kpellama. Prema profesoru antropologije Gerald M. Erchaku, kpelle sa savanskog područja zapadnog Sudana doseljavaju u Liberiju prije kraja 16. stoljeća. Ovdje se počinju baviti agrikulturom, tehnikom prilagođenoj šumskom području, posijeci-i-spali. Godine 1820. u Liberiju pristižu prvi Afroamerikanci, čime će početi i urbanizacija Liberije. Godine 1822. utemeljena je Monrovia, prozvana u čast James Monroea, petog predsjednika SAD-a koji je preminuo godinu dana prije. Urbanizacijom mnogi Kpelle odlaze u Monroviju, gdje danas čine znatan dio stanovništva.